Según esplicó'l secretariu xeneral de la CSI, Cándido Carnero, tamién participante nel actu, se trató de la primera d'una campaña d'aiciones que la CSI pretende entamar pa tentar llograr una movilización social contra la crisis y la xestión política de la mesma. La próxima cita va ser el 7 de marzu, sábadu, n'Avilés. Pa esta xornada, de magar les 12.30 hores ta convocada una manifestación. El sindicatu va convidar a otres  organizaciones sociales a tomar parte nes protestes, si bien nun prevé que se sumen los dos sindicatos mayoritarios, UXT y Comisiones Obreres.